Efter en fantastisk fest til Aalborg Karneval skulle Ulsteds serie 6-hold klokken 10.30 se endnu en øretæve i øjnene. I sæsonens sidste hjemmekamp ventede Tylstrup, der i midten af april slog Nordjyllands dårligste fodboldhold med cifrene 7-3, og alle forventede en gentagelse eller det der var værre. Men nej: Ulsted-drengene ville det anderledes. I en overmenneskelig præstation lykkedes det Kauslund, Hvide, Tubs træner Simonsen og resten af holdet at vinde kampen 3-2, og muligheden for ikke at ende sidst i puljen er stadig en mulighed. Se hele denne uges afsnit ovenfor hvor vi også kommer lidt tættere på Ulsteds sidste skanse Martin 'Hvide' Jensen.
Ulsteds serie 6-hold har næsten altid tømmermænd, når de løber på banen, men de var lidt voldsommere end normalt, da holdet tørnede sammen med Tylstrup. Og det virkede!